open-index/open-wikipedia-markdown huggingface dataset:
Pivmesillinaami

**Pivmesillinaami** on penisilliineihin kuuluva mesillinaami-antibiootin johdos. Sen vaikutuskirjo eroaa suuresti muista penisilliineistä: Pivmesillinaami tehoaa huonosti grampositiivisiin bakteereihin, hemofilukseen, neisserioihin ja pseudomonakseen. Sen sijaan pivmesillinaami tehoaa hyvin gramnegatiivisiin enterobakteereihin, esimerkiksi *[[Escherichia coli]]in*. Sitä käytetään virtsatieinfektioiden lääkkeenä etenkin Suomessa ja muissa Pohjoismaissa.

Pivmesillinaamia käytetään gramnegatiivisten enterobakteerien aiheuttamien virtsatieinfektioiden hoitoon, mutta se ei tehoa grampositiivisiin virtsatieinfektioiden aiheuttajiin kuten *[[Staphylococcus saprophyticus|Staphylococcus saprophyticukseen]]* tai enterokokkiin.

Pivmesillinaamin kauppanimiä ovat mm: **Penomax**, **Selexid** ja **Coactabs**.

## Lähteet
* Huovinen, Meri, Peltola, Vaara, Vaheri, Valtonen, toim. Mikrobiologia ja infektiosairaudet, Duodecim.

## Aiheesta muualla
*Terveyskirjasto: Pivmesillinaami
*DrugBank: Pivmecillinam 
*Kyoto Encyclopedia of Genes and Genomes (KEGG): Pivmecillinam
Grant George

**Grant R. George** (s. 19. toukokuuta 1971 Watsonville, Kalifornia) on yhdysvaltalainen ääninäyttelijä, joka tunnetaan dubbauksistaan animen parissa, sekä videopelien äänirooleista. Hänellä on ollut rooleja animesarjoissa, kuten *[[Mouse (manga)|Mouse]]*, *[[Naruto]]*, *[[Eyeshield 21]]* ja *[[Bleach (manga)|Bleach]]*. Lisäksi George on toiminut Kilikin äänenä videopeleissä *[[Soul Calibur III]]* ja *[[Soul Calibur IV]]*. George on myös lainannut äänensä useille eri hahmoille *[[Disgaea]]*-pelisarjassa. Hän oli Marvel Comicsin Muurahaismiehen äänenä vuosina 2013–2017 animaatiosarjoissa ja videopeleissä.

## Lähteet

## Aiheesta muualla
* Grant George Voice Chasersissa  
* Grant George CrystalAcidsissa
Tervolan vaakuna

**Tervolan kunnanvaakuna** on saanut aiheensa Tervolan maanviljelyksen historiasta. Vaakunan kurki viittaa suomaihin, joista suuri osa alueen pelloista raivattiin. Sipuli puolestaan on yksi niistä kasvilajeista, jotka menestyvät näillä peltomailla.

Vaakunan on suunnitellut Ahti Hammar, ja se vahvistettiin käyttöön 15. helmikuuta 1957. Vaakunan selitys on ”punaisessa kentässä kokonaan hopeinen kävelevä kurki, nokassaan hirsittäin kultasipuli”.

## Lähteet
*
Klostridit

**Klostridit** eli **Clostridium**-bakteerit ovat grampositiivisten bakteerien suku. *Clostridium* -bakteerit ovat anaerobisia ja sauvabakteerin muotoisia sekä pystyvät muodostamaan itiöitä. Klostridit ovat yleisiä maaperän bakteereja kaikkialla maailmassa ja niitä esiintyy myös merten pohjalla. Klostridit voivat aiheuttaa käymistä sokereihin, polyalkoholeihin, aminohappoihin, orgaanisiin happoihin ja orgaanisiin yhdisteisiin. Clostridium-suvun bakteerien itiöt aiheuttavat sulatejuuston voihappokäymisen.

Sukuun kuuluvat muun muassa seuraavat lajit:

* *[[Clostridium tetani]]*, joka aiheuttaa jäykkäkouristuksen
* *[[Clostridium botulinum]]*, joka aiheuttaa botulismia
* *[[Clostridium difficile]]*, joka aiheuttaa antibioottiripulia
* *[[Clostridium perfringens]]*, joka on tavallinen ruokamyrkytyksen aiheuttaja
* *[[Clostridium histolyticum]]*, jonka tuottamaa kollagenaasientsyymiä käytetään kämmentä deformoivan Dupuytrenin kontraktuuran hoitoon

## Aiheesta muualla
*Laji.fi: Clostridium
*Finto: Klostridi (''Clostridium'')
*UniProt: Clostridium 
*National Center for Biotechnology Information (NCBI): Clostridium, taxonomy 
*European Commission: Genus Clostridium, Clostridia in medical, veterinary and food microbiology, Diagnosis and typing, 2006  (pdf)
Hiroshi Yamamoto

**Hiroshi Yamamoto** (, s. 31. lokakuuta 1962 Jokohama) on japanilainen jousiampuja ja kaksinkertainen olympiamitalisti.

Yamamoto osallistui urallaan viisiin olympialaisiin vuosina 1984-2004 lukuun ottamatta Sydneyn kisoja 2000. Hän voitti pronssia Los Angelesista 1984 yksilökilpailusta ja hopeaa yksilökilpailusta Ateenasta 2004. Mitalien välissä oli huikeat 20 vuotta.

## Arvokisahistoria
### Olympialaiset
*Los Angeles 1984:  yksilökilpailun **pronssia**
*Soul 1988: yksilökilpailun kahdeksas, joukkuekilpailun kuudes
*Barcelona 1992: yksilökilpailun 17:s, joukkuekilpailun 15:s
*Atlanta 1996: yksilökilpailun 19:s
*Sydney 2004:  yksilökilpailun **hopeaa**, joukkuekilpailun kahdeksas

## Aiheesta muualla
*Profiili sports-reference.com
Bentsyylipenisilliini

**Bentsyylipenisilliini** eli **G-penisilliini** on kapeakirjoinen penisilliini, joka tehoaa streptokokkeihin, *[[Neisseria meningitidis]]*-lajin sekä *[[Clostridium]]*-suvun bakteereihin. G-penisilliini hajoaa mahalaukun matalassa pH:ssa ja siksi sitä annetaan suoraan laskimoon.

G-penisilliinia tuottaa *[[Penicillium chrysogenum]]*-home.

G-penisilliinin johdannaisia ovat natriumpenisilliini G (C16H17N2O4NaS, CAS-numero 69-57-8) ja kaliumpenisilliini G (C16H17N2O4KS, CAS-numero 113-98-4).

## Aiheesta muualla
*Terveyskirjasto: Bentsyylipenisilliini eli G-penisilliini
*PubChem: Penicillin G 
*Human Metabolome Database (HMDB): Penicillin G 
*DrugBank: Benzylpenicillin 
*Kyoto Encyclopedia of Genes and Genomes (KEGG): Penicillin G, Penicillin G potassium, Penicillin G sodium 
*ChemBlink: Penicillin G 
*PubChem: Penicillin G sodium 
*PubChem: Penicillin G potassium 
* The Comparative Toxicogenomics Database (CTD): Penicillin G
S/S Wenno

**S/S Wenno** on suomalainen höyrylaiva, joka on rakennettu vuonna 1907 Savonlinnan Konepajan telakalla  Savonlinnassa. Alustyypiltään Wenno on rautarunkoinen höyrylotja eli *kuramylly*. Aluksen rakennutti Miettulan saha hoitamaan sahan puutavarakuljetuksia Saimaalla. Alus rakennettiin Saimaan kanavan sulkualtaiden mittojen mukaan niin että alus kykeni ottamaan mahdollisimman paljon lastia mutta silti liikennöimään kanavassa. Rahdattavia halkoja Wennoon mahtui noin 650 pinokuutiometriä. Alus on ainoa Saimaan tervahöyrylaivastosta säilynyt rautarunkoinen alus.

Miettulan sahan omistuksesta Wenno siirtyi muutaman omistajanvaihdoksen jälkeen Enso-Gutzeit Oy:n omistukseen, joka käytti alusta Saimaan ja rannikon rahtiliikenteessä vuoteen 1964 asti. Tuolloin aluksen ansioliikenne päättyi ja se jäi seisomaan Laitaatsillan telakalle. Vuonna 1972 Puumalan kunta osti jo rapistuneen aluksen ja Puumalan veneseura kunnosti sen talkoovoimin takaisin liikenteeseen. Nykyään aluksella tehdään kesäisin huviristeilyitä.

## Tekniset tiedot

* **Aikaisemmat nimet:** Wetehinen
* **Alustyyppi:** Rahtilaiva, Höyrylotja, kuramylly
* **Rakennuspaikka:** Savonlinnan Konepaja Oy, Savonlinna
* **Rakennusvuosi:** 1907
* **Rakennusaine:** Teräs
* **Pituus:** 30.80 m
* **Leveys:** 6.70 m 
* **Syväys:** 2.60 m
* **Koneen tyyppi:** Compound-höyrykone
* **Koneen teho:** 96 ihv
* **Polttoaine:** Puu
* **Omistaja:** Puumalan kunta ja Puumalan Veneseura ry, Puumala
* **Entiset omistajat:** Miettulan saha, Juho Salo, Enso-Gutzeit Oy
* **Kotisatama:** Puumala

Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.

## Kirjallisuutta
* Käyhkö Arttu: *Saimaa ja laivat* Kustantaja Laaksonen, 2015 

## Lähteet
* Aluksen esittely Savonlinnan maakuntamuseon sivuilla 
* Esittely aluksen kotisivuilla 

## Aiheesta muualla
*Aluksen kotisivut  
*Suomen Höyrypursiseura
Gonokokki

**Gonokokki** (*Neisseria gonorrhoeae*) on gramnegatiivinen bakteeri, joka aiheuttaa tippuria.

## Hoito ja diagnosointi
Yli puolet gonokokkikannoista on resistenttejä penisilliinille. Näiden kantojen hoidossa käytetään siprofloksasiinia ja ofloksasiinia, jotka ovat fluorokinoloneita. On myös näille lääkkeille resistenttejä kantoja (erityisesti Filippiineillä), joita voidaan hoitaa tällä hetkellä keftriaksonilla, joka on 3. polven kefalosporiini.

Tippuri diagnosoidaan useimmiten osoittamalla gonokokki limakalvoeritteestä. Näyte otetaan virtsaputken suulta tai kohdunkaulan kanavasta. Gonokokki voidaan havaita myös geenimonistustestillä virtsanäytteestä.

## Lähteet
* Huovinen, Meri, Peltola, Vaara, Vaheri, Valtonen, toim. Mikrobiologia ja infektiosairaudet, Duodecim.

## Aiheesta muualla
*Laji.fi: Neisseria gonorrhoeae
*Finto: Gonokokki (''Neisseria gonorrhoeae'')
*National Center for Biotechnology Information (NCBI): Neisseria gonorrhoeae, taxonomy 
*UniProt, taxonomy: Neisseria gonorrhoeae
Tidjân Ba

**Tidjân Ba** (s. 21. marraskuuta 1978 Helsinki, Suomi) on suomalais-senegalilainen laulaja, näyttelijä ja luokanopettaja. Hän on Kwan-yhtyeen toinen laulaja ja hän on asunut kuudessa maassa, muun muassa Yhdysvalloissa, Saksassa ja Ranskassa. 

Ba on ollut mukana myös vuoden 2004 *[[Keisarikunta (elokuva)|Keisarikunta]]*-elokuvassa, jossa hän esitti Mukamboa. Lisäksi hän on ollut kilpailijana *[[Suomen Pelkokerroin]]* -ohjelmassa vuonna 2008, *[[Reikä seinässä]]* -kilpailuohjelmassa vuonna 2009 ja Tähdet, Tähdet -ohjelmassa vuonna 2024.

Ban isä on senegalilainen ja äiti suomalainen. 

Ba on tehnyt sanoituksia niin Kwanille kuin Lanalle. Lisäksi hän on vieraillut muutamien artistien levyillä. 

Ba julkaisi ensimmäisen suomenkielisen soolokappaleen nimeltään "Kun ei voi unohtaa" Youtubessa maaliskuussa 2021.

## Filmografia
* Keisarikunta – Mukambo (2004) 
* Suomen Pelkokerroin (2008)
* Suojelijat – Raymond (2008)
* Reikä seinässä (2009)
* Taivaan tulet – Gerard (2007–2014)
* Fort Boyard – Linnake (2010)
* Stage (2011)

### Dubbaukset

## Lähteet

## Aiheesta muualla
*
Luettelo televisiosarjan Huntik jaksoista

Tämä on **luettelo [[Italia]]laisen animaatiosarjan [[Huntik]]in jaksoista.** Jaksot ovat tuotantokausikohtaisessa luettelossa alkuperäisessä esitysjärjestyksessä.

Sarjasta on tuotettu 52 jaksoa, joista ensimmäinen tuotantokausi, joka käsittää 26 jaksoa, esitettiin vuonna 2009. Toisen tuotantokauden jaksot esitettiin vuonna 2012.

## Ensimmäinen tuotantokausi

## Toinen tuotantokausi

## Aiheesta muualla
* Luettelo jaksoista sarjan virallisilla sivuilla
Änäjoki

**Änäjoki** voi tarkoittaa seuraavia:

* Miinalanjoki (myös: *Änäjoki*, ), joki Salmissa Pitkärannan piirissä Karjalan tasavallan eteläosassa Venäjällä
* Änäjoki (), Hiitolanjoen sivujoki Hiitolassa Lahdenpohjan piirissä Karjalan tasavallassa Venäjällä
László Benedek

**László Benedek** (5. maaliskuuta 1905 Budapest, Unkari – 11. maaliskuuta 1992 New York) oli unkarilaissyntyinen elokuvaaja, &#8209;leikkaja, &#8209;ohjaaja ja käsikirjoittaja.

## Ura
Ennen toista maailmansotaa Benedek työskenteli Unkarissa elokuvateatterissa. Juutalaisuuden vuoksi Benedek päätti karata maasta, missä häntä auttoi amerikkalainen elokuvaohjaaja Louis B. Mayer. Benedek päätyi Hollywoodiin, jossa hän ohjasi vuonna 1944 ensimmäisen elokuvansa.

Benedek sai osakseen suurta huomiota *[[Kauppamatkustajan kuolema (vuoden 1951 elokuva)|Kauppamatkustajan kuoleman]]* filmatisoinnillaan (1951), mikä toi hänelle parhaan ohjaajan Golden Globen. Parhaiten Benedek muistetaan kuitenkin moottoripyöräjengistä kertovasta elokuvastaan *[[Hurjapäät (vuoden 1953 elokuva)|Hurjapäät]]* (*The Wild One*, 1953), joka muun muassa oli kielletty Britanniassa vuoteen 1967 asti. Benedek teki töitä myös televisiosarjojen parissa.

## Lähteet

## Aiheesta muualla
* 
* ”Hurjapäiden isä Laslo Benedek”, *Filmihullu* 4/1991
Trollvasstinden

**Trollvasstinden** on Skandien Lyngsalpenen osaan kuuluva vuorenhuippu ja osana Yykeän kunnassa sijaitsevaa Isskardtindanen vuorimassiivia. Huipun korkeus merenpinnan tasosta on 1&nbsp;440 metriä ja on siten Isskardtindanen huipuista korkein. Huipun itä- ja kaakkoispuolella sijaitsee Isskardbreen-jäätikkö.

Aubrey Le Blond, Emil Imboden ja Josef Imboden kiipesivät huipulle itäharjannetta pitkin 26. heinäkuuta 1898.

## Lähteet

## Aiheesta muualla
* Kuvia ja hieman tietoa, Geir Jenssen 2007
Jørgen Rostrup

**Jørgen Rostrup** (s. 5. marraskuuta 1978) on norjalainen suunnistaja ja maailmanmestari. Hän toimi Norjan suunnistusmaajoukkueen päävalmentajana vuosina 2017–2020.

Rostrup on edustanut muun muassa Turun Suunnistajia, Bækkelagets SK:ta ja Kristiansand OK:ta.

Nuorten maailmanmestaruuskisoista Rostrup voitti 1997 ja 1998 pikamatkan kultaa sekä 1998 normaalimatkan pronssia. Ensimmäisen aikuisten MM-kultansa hän voitti Invernessissä 1999 pikamatkalta. Tampereen MM-kisoissa 2001 Rostrup voitti normaalimatkalta kultaa ja pikamatkalta pronssia. MM-viestikultaa hän voitti Västeråsissa 2004 ja Aichissa 2005.

Rostrup toimi Norjan suunnistusmaajoukkueen päävalmentajana marraskuusta 2017 lokakuuhun 2020.

Rostrup on voittanut Jukolan viestin vuonna 1999 Bækkelagets SK:n joukkueessa ja 2001 Turun Suunnistajien joukkueessa.

## Lähteet
* Jørgen Rostrup Runners World of O -tietokannassa
### Viitteet
Toto IV

**Toto IV** on yhdysvaltalaisen rockyhtye Toton neljäs albumi, joka julkaistiin vuonna 1982. Albumi on yksi Toton suosituimmista, ja se sisältää kappaleet ”Africa”, ”Rosanna” ja ”I Won't Hold You Back”. Albumi sai kuusi Grammy-palkintoa, muun muassa vuoden parhaana albumina.

## Kappaleet
#
#
#
#
#
#
#
#
#
#

## Palkinnot

Albumi voitti kuusi Grammy-palkintoa, jotka olivat: Vuoden albumi (”Album Of The Year”), paras suunniteltu, ei klassinen albumi (”Best Engineered Recording - Non-Classical”), vuoden tuottaja (”Producer Of The Year”) ja albumin ”Rosanna”-kappale sai kolme Grammya: vuoden levytys (”Record Of The Year”, paras laulusäestyksellinen instrumentaalikappale (”Best Instrumental Arrangement Accompanying Vocal(s)”) ja paras kaksi- tai useampiääninen laulusovitus (”Best Vocal Arrangement For Two Or More Voices”).

## Arvosteluja
* Allmusic ()

## Menestyminen listoilla
### Albumi

### Singlet

## Kokoonpano

* David Hungate – basso
* Bobby Kimball – laulu
* Steve Lukather – kitara, laulu
* David Paich – koskettimet, laulu
* Jeff Porcaro – rummut
* Steve Porcaro – koskettimet, laulu

## Lähteet
Isaac Hanson

**Clarke Isaac Hanson** (s. 17. marraskuuta 1980 Tulsa, Oklahoma) on vanhin Hanson-yhtyeen jäsenistä. Hän soittaa yhtyeessä pääasiallisesti kitaraa ja laulaa. Isaac toimii myös yhtenä yhtyeen lauluntekijöistä.

## Elämäkerta

Isaac Hanson on vanhin Hansonin perheen seitsemästä lapsesta. 11-vuotiaana vuonna 1992 hän perusti veljensä Taylorin kanssa yhtyeen, joka myöhemmin nousi kuuluisuuteen nimellä Hanson.

Isaac Hanson avioitui 30. syyskuuta 2006 pitkäaikaisen tyttöystävänsä Nicole Dufresnen kanssa. Heillä on kolme lasta, vuosina 2007 ja 2008 syntyneet pojat ja 2014 syntynyt tytär.

Lokakuussa 2007 Isaacilla todettiin keuhkoveritulppa ja hänet leikattiin myöhemmin samassa kuussa. Sairauden syyksi todettiin jatkuvan kitaran soiton aiheuttama alueellinen lihaskasvu ja arpikudos.

## Lähteet

## Aiheesta muualla
Pielisjärven vaakuna

**Pielisjärven vaakuna** oli Pielisjärven kunnan tunnus. Se oli saanut aiheensa erämaaluonnosta, jota vaakunan palokärki symboloi. Vaakunan musta pieli on suora viittaus kunnan nimeen.

Vaakunan selitys on ”kultaisessa kentässä musta palokärki, jonka päälaki ja kynnet punaiset, kentän oikea pieli musta”. Vaakunan on suunnitellut Tapio Vallioja, ja Pielisjärven kunnanvaltuusto hyväksyi sen kokouksessaan 24. tammikuuta 1953. Sisäasiainministeriö vahvisti vaakunan käyttöön 4. toukokuuta samana vuonna.

Vaakuna jäi epäviralliseksi kotiseutuvaakunaksi 1973, kun Pielisjärven kunta yhdistyi Lieksan kauppalan kanssa Lieksan kaupungiksi.

## Lähteet
* 
*
Dick Orkin

**Dick Orkin** (9. heinäkuuta 1933 Williamsport, Pennsylvania –  24. joulukuuta 2017 Thousand Oaks, Kalifornia ) oli yhdysvaltalainen radiotuottaja ja -näyttelijä. Hänet tunnetaan muun muassa parodisen supersankarihahmon Chickenmanin luojana, käsikirjoittajana ja pääosan esittäjänä. Toinen tunnettu Orkinin luoma radiosarja on *Tooth Fairy*, jota on lähetetty yli 2&nbsp;500:n radioaseman kautta.

Orkin johti perustamaansa radio- ja televisiomainoksia tuottavaa The Famous Radio Ranchia. Dick Orkin nimettiin National Association of Broadcasters Hall of Fameen vuonna 2002.

## Lähteet

## Aiheesta muualla
*
*The Challenge of Voiceover Readings
The Honeymooners

**The Honeymooners** oli yhdysvaltalainen komediasarja, jota CBS esitti lokakuusta 1955 syyskuuhun 1956.

The Honeymooners sai alkunsa Jackie Gleasonin sketseistä, joita hän esitti DuMont Television Networkin *Cavalcade of Stars* -viihdesarjassa vuodesta 1951 alkaen. Näissä avioparin ongelmia käsittelevissä sketseissä Gleason esitti Ralph Kramdenia ja Pert Kelton hänen puolisoaan Alicea. Myöhemmin sktseihin tuotiin lisää henkilöhahmoja, kuten Elaine Stritchin esittämä Trixie Norton.

CBS:n pääjohtaja William S. Paley sai houkuteltua Gleasonin pois DuMontilta. Aluksi myös CBS esitti *The Honeymoonersia* irrallisina sketseinä, kunnes kaudelle 1955 – 1956 siitä tehtiin normaalimuotoinen tilannekomediasarja. Sarjassa Audrey Meadows esitti Alice Kramdenia ja Joyce Randolph Trixie Nortonia. Jo aikaisemmissa sketseissäkin esiintynyt Art Carney esitti Ed Nortonin roolin.

Sarjan katsoluvut kuitenkin putosivat verrattuna aikaisempaan *The Jackie Gleason Show'hun*, joten sarjaa ei jatkettu ensimmäisen tuotantokauden jälkeen. Gleason myi sarjan oikeudet CBS:lle 1,5 miljoonan dollarin kauppahinnalla. Myöhemmin *The Honeymoonersista* on tullut eräs taloudellisesti menestyneimmistä syndikoiduista televisiosarjoista.

## Lähteet
Erik Byléhn

**Erik Byléhn** (15. tammikuuta 1898 – 14. marraskuuta 1986) oli ruotsalainen keskimatkojen juoksija. Hän voitti hopeaa vuoden 1924 kesäolympialaisissa Pariisissa 4&nbsp;×&nbsp;400 metrin viestissä ajalla 3.17,0  sekä 1928 olympialaisissa Amsterdamissa 800 metrin juoksussa ajalla 1.52,8 .

## Lähteet
HMS Colombo

**HMS Colombo** (viirinumero 89) oli Britannian kuninkaallisen laivaston Carlisle-luokan (osa C-luokkaa) kevyt risteilijä, joka palveli toisessa maailmansodassa ilmatorjuntaristeilijänä. Alus valmistui liian myöhään osallistuakseen ensimmäiseen maailmansotaan.

## Valmistus

Alus tilattiin Fairfield Shipbuilding and Engineering Companyltä, missä köli laskettiin 8. joulukuuta 1917. Alus laskettiin vesille 18. joulukuuta 1918 ja otettiin palvelukseen 18. kesäkuuta 1919.

## Palvelus
Palvelukseen otettaessa alus liitettiin Kiinan asemalle 5. kevyt risteilijäviirikköön. Alus siirrettiin telakalle huollettavaksi. Se palautettiin 15. maaliskuuta 1922 palvelukseen Itä-Intian laivastoasemalle 4. kevyt risteilijäviirikköön, missä alus oli vuoteen 1926.

Alus oli Pohjois-Amerikan ja Länsi-Intian asemalla 8. risteilijäviirikössä tammikuussa 1930 alkaneeseen huoltoonsa saakka. Huollosta palattuaan alus siirrettiin Välimerelle. Alus siirrettiin heinäkuussa 1932 Itä-Intiaan vapauttamaan ''HMS Emeraldin'', missä alus palveli aina vuoteen 1935. Vuodet 1936–1939 alus oli reservissä.

toisen maailmansodan alkaessa alus liitettiin Gibraltarille sijoitettuun 11. risteilijäviirikköön ja myöhemmin Pohjanmeren valvonnasta vastaavaan osastoon (). Alus valtasi saksalaisen *Henning Oldendorfin* 17. marraskuuta 1939.

*Colombo* palveli Itä-Intian osastossa, jolloin se osallistui Italian Somalimaan Kismajun sataman piiritykseen helmikuussa 1941 sekä samana vuonna marraskuussa Madagaskarin taisteluihin (operaatio Ironclad).

Vuonna 1942 alus liitettiin Itäiseen laivastoon ennen paluuta Englantiin muutettavaksi ilmatorjuntaristeilijäksi. Alus lähti Englantiin telakalle kesäkuussa 1942 ja työt alkoivat elokuussa. Alus varustettiin kolmella kaksiputkisella neljän tuuman Mk XIX -tykillä, kahdella kaksiputkisella Hazemeyerin Boforsin 40 mm -tykillä, kuudella sähkökäyttöisellä kaksiputkisella 20 millimetrin ja kahdella yksiputkisella 20 millimetrin ilmatorjuntatykillä. Alukseen asennettiin lisäksi tyyppien 281b, 272, 285 ja 282 tutkat.

Maaliskuussa 1943 palvelukseen palatessaan alus liitettiin Välimeren laivastoon, jonka mukana se osallistui Sisilian maihinnousun suojaamiseen sekä suojasi Algerian rannikon saattueita. Alus liitettiin 31. saattajaosastoon (), jonka mukana se oli suojaamassa Etelä-Ranskan maihinnousua (Operaatio Dragoon). Kaksi yksiputkista 20 millimetrin tykkiä poistettiin ja niiden tilalle asennettiin neljä yksiputkista 40 millimetrin Bofors Mk III -tykkiä huhtikuussa 1944. Vuoden 1944 lopulla alus oli Adrianmerellä.

*Colombo* siirrettiin reserviin jo ennen Euroopan taisteluiden loppumista. Alus siirrettiin BISCOlle romutettavaksi 22. tammikuuta 1948 ja se saapui romutettavaksi Cashmorelle Newportiin 13. toukokuuta.

## Lähteet
*
*
* 

### Viitteet
Uloste-suu-tie

**Uloste-suu-tie** (myös **uloste-suutie**, **fekaalinen-oraalinen tie**)  on tautien tartuntatie, jossa tartunta siirtyy ulosteesta suuhun joko suoraan tai muun esineen tai ihmisen kautta. Yleisimmät epäsuoran tartunnan tavat ovat:  
*saastuneen veden juominen; 
*ulostekontaminoituneen ruoan syöminen; 
*huono jätevesihuolto; 
*huono tai olematon hygienia ja ulosteiden koskettaminen;
*jotkin seksuaaliset toiminnat, esimerkiksi anilingus tai koprofilia
Tämän tartuntatien kautta voi tarttua esimerkiksi:
* Giardiaasi
*Hepatiitti A
*Hepatiitti E
*Rotavirus
*Shigelloosi eli bakteeripunatauti
*Lavantauti
**[[Vibrio parahaemolyticus]]* -tartunnat
* Enterovirukset, esimerkiksi polio
* Kolera

## Lähteet
Luettelo vuoden 1976 miehittämättömistä avaruuslennoista

Vuonna 1976 tehtiin 128 avaruusaluksen laukaisua. Epäonnistumisia oli vain kolme.

## Onnistuneet laukaisut

## Epäonnistuneet laukaisut
* 4.2.1976 Corsa A, M-3C, Ka, Japani
* 4.10.1976 Kosmos (859) (Zenit-4MKT #3, Fram #3) vakoilusatelliitti, Sojuz-U, Plesetskin kosmodromi
* 10.11.1976 JSSW (4) (CK-1 (4)) ?, FB-1, Jq

## Aiheesta muualla
*Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*Jonathan McDowellin avaruussivusto
*NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
Finlands Svenska Socialdemokrater

**Finlands Svenska Socialdemokrater** (FSD) (, ent. *Finlands Svenska Arbetarförbund FSA – Suomen Ruotsalainen Työväenliitto*) on SDP:n valtakunnallinen ruotsinkielinen piirijärjestö. FSD:llä on toimistot Helsingissä ja Vaasassa. Järjestö perustettiin vuonna 1899 ja se on maan vanhin poliittinen järjestö. FSD koostuu 35 puolueosastosta, joissa toimii yhteensä noin 1 200 jäsentä.

## Historia
FSA:n juuret ovat porvarillisessa wrightiläisessä työväenliikkeessä. Vuonna 1883 perustetun Helsingin työväenyhdistyksen radikalisoituessa sen porvarilliset ruotsinkieliset jäsenet jättivät yhdistyksen ja perustivat 1891 Arbetets Vänner -yhdistyksen. Ruotsinkieliset työläiset puolestaan perustivat huhtikuussa 1898 Helsingfors Svenska Arbetarföreningin, jonka puuhamiehinä olivat Gustaf Wistbacka, Anders Käcklund ja Axel Weudel. Samana syksynä virisi ajatus valtakunnallisesta järjestöstä, joka toimisi Helsingin ohella myös Uudenmaan, Varsinais-Suomen ja Pohjanmaan ruotsinkielisillä seuduilla. Päätös FSA:n perustamisesta tehtiin huhtikuussa 1899, mutta perustava kokous pidettiin vasta vuoden kuluttua 22. huhtikuuta 1900, jolloin järjestön puheenjohtajaksi valittiin Axel Weudel, sihteeriksi Jean Boldt ja valistusohjaajaksi Anders Käcklund.

Vuoden 1918 sisällissodan jälkeen järjestön toiminta pääsi taas käyntiin syksyllä 1919, kun se nimitti organisaattorikseen vaasalaisen A. Kunin, joka sitten alkoi matkustella Suomen ruotsinkielisillä alueilla järjestötoimintaa käynnistelemässä. Puhujien ja asiamiesten matkat tehtiin 1920-luvulla junilla, hevoskyydeillä ja polkupyörillä. Suojeluskuntien hallitsemalla maaseudulla sosiaalidemokraattien järjestötyö kohtasi paikoin vainoa muistuttavia vaikeuksia.

Ruotsinkielisten sosiaalidemokraattien järjestöllä oli oikeus nimittää jäsen puoluetoimikuntaan. Turun puoluekokouksessa vuonna 1969 puoluetoimikuntaan nimitetyksi tulivat sekä Lars Lindeman että Ulf Sundqvist. Sundqvist valiittiin vuonna 1975 SDP:n puoluesihteeriksi.

## Rahoitus
FSD on vastaanottanut puoluerahoitusta säätiöiltä ja järjestöiltä. Tuen antajia ovat olleet muun muassa Stiftelsen för det tvåspråkiga Finland, Svenska kulturfonden, Svenska litteratursällskapet i Finland, Teollisuusalojen ammattiliitto, Työväenlehdistön Kannatusyhdistys ry sekä Valistustyö ja vapaa kansanvalta ry.

## Puheenjohtajia
*Axel Weüdel
*Mårten Holmberg
*Albert Ingman
*Ernst Nyström
*Axel Åhlström
*Karl-August Fagerholm
*Lars Lindeman 1965–1976
*Jacob Söderman 1977–1982 
*Kaj Bärlund 1983–1990
*Ilkka-Christian Björklund 1991, 1998-1999
*Lauri Metsämäki 1992-1997 
*Klaus Hellberg 2000–2003
*Maarit Feldt-Ranta 2004–2005 
*Nina Wessberg 2006–2007
*Steven Frostdahl 2008–2013
* Maarit Feldt-Ranta 2014–2015
*Viktor Kock 2016–2019
*Anette Karlsson 2020–2021
*Dimitri Qvintus 2022→

## Lähteet

## Aiheesta muualla
* FSD:n kotisivut
Linnikin lause

**Linnikin lause** vastaa analyyttisen lukuteorian alalla Dirichlet’n aritmeettisia lukujonoja koskevan lauseen pohjalta nousevaan luonnolliseen kysymykseen. 

Olkoot *a* ja *d* sellaisia keskenään jaottomia positiivisia kokonaislukuja, että 1 &le; *a* &le; *d*.
Tällöin aritmeettinen lukujono

:*a* + *nd*, 

missä *n* käy läpi kaikki positiiviset kokonaisluvut, sisältää Dirichlet'n lauseen mukaan äärettömän määrän alkulukuja. 

Olkoon *p*(*a*,*d*) näistä pienin kullakin *a* ja *d*.

Linnikin lauseen mukaan on tällöin olemassa sellaiset positiiviset reaaliluvut *c* ja *L*, että:

:  p(a,d) 

Lause on nimetty Juri Vladimirovitš Linnikin mukaan. Hän todisti sen vuonna 1944.  Vaikka Linnikin todistuksen mukaan *c* ja *L* ovat efektiivisesti laskettavissa, hän ei esittänyt niille numeerisia arvoja.

Vakiota *L* kutsutaan **Linnikin vakioksi**. Seuraava taulukko kuvaa edistysaskeleita sen arvon laskemisessa.

Lisäksi Heath-Brownin tuloksessa vakio *c* on efektiivisesti laskettavissa. 

Tiedetään, että *L* ≤ 2 lähes kaikilla kokonaisluvuilla *d*.

Yleistetyn Riemannin hypoteesin avulla voidaan osoittaa, että 

:  p(a,d) \leq \varphi(d)^2 ln^2 d \; ,

missä \varphi on Eulerin funktio. 

On myös esitetty olettamus, että:

:  p(a,d)  

## Lähteet
HMS Constance

**HMS Constance** on ollut kuuden Britannian kuninkaallisen laivaston aluksen nimenä. 

*HMS Constance (1797), 22-tykkinen kuudennen luokan alus 
*HMS Constance (1693), 3-tykkinen alus
*HMS Constance (1846), 40-tykkinen neljännen luokan linjalaiva
*HMS Constance (1880), potkurikorvetti
*HMS Constance (1915), Cambrian-luokan risteilijä
*HMS Constance (R71), Co-luokan hävittäjä
Erkki V. Salokannel

**Erkki Valdemar Salokannel** (1. elokuuta 1923 Ylöjärvi – 24. heinäkuuta 1998 Tampere) oli suomalainen kirjailija.

Salokannel kävi kansakoulun ja sen jälkeen hänellä oli mainosalan opintoja. Hän toimi somistajana ja mainospäällikkönä OTK:lla sekä SOK:lla Kemissä ja Hämeenlinnassa sekä Tampereella vuosina 1940–1955. Hän oli yhteysjohtajana Mainos Lehmus oy:ssä 1955–1978 sekä tilapäisenä tiedotussihteerinä ja Tampereen kaupungin 200-vuotisjuhlatoimikunnan sihteerinä 1978–1979. Vuodesta 1980 Salokannel oli Mainostoimisto pk-mainoksen mainospäällikkö. Hän oli myös pakinoitsija (nimimerkillä *Punainen neilikka*) Kansan Lehdessä vuosina 1962–1971.

Salokanteleen vanhemmat olivat varastomies Ahto Johannes Salokannel ja Hilma Vilhelmiina (o.s. Leponiemi). Puoliso oli Helvi Sylvi (o.s. Pirhonen) vuodesta 1949.

## Teoksia
* *Puujalka*, romaani.  Lehmus, Tampere 1961
* *Raju on kranaatin tie*, romaani.  Weilin & Göös 1977
* *Sotainvalidien veljesliiton Tampereen osasto ry 50 vuotta*, toimittaja Erkki Salokannel.  Sotainvalidien veljesliitto, Tampereen osasto 1991
* *Raudan satuttama: kohtauksia sotainvalidi Matti Vartin elämästä*, romaani.   WSOY 1993

## Palkinnot
* Suomen Kirjailijaliiton apuraha 1993

## Lähteet
* Suomen kirjailijat -tietokanta

### Viitteet
Nostoraha

**Nostoraha** () oli Suomessa vuosina 1923–1959 käytössä ollut rahasumma, joka maksettiin hovioikeudelle haettaessa noston eli revision avulla muutosta hovioikeuden tuomioon tai päätökseen. Nostorahan ohella hovioikeudelle tarvitsi antaa kirjallinen ilmoitus tyytymättömyydestä. Nostoraha maksettiin takaisin, jos korkein oikeus muutti tai kumosi hovioikeuden langettaman tuomion tai palautti oikeusjutun alemman tuomioistuimen ratkaistavaksi. Jos riidan osapuolet sopivat jutun noston jälkeen tai korkein oikeus vahvisti hovioikeuden tuomion, niin hovioikeus sai pitää nostorahan. Samoin tapahtui, jos korkein oikeus ei ottanut juttua käsiteltäväkseen.

Nostorahan maksamisesta oli vapautettu varattomat, Suomen Pankki, Helsingin yliopisto, Valtiokonttori, Postisäästöpankki, Kouluvirkakunnan eläkekassa, Kirkollisvirkakunnan leski- ja orpokassan johtokunta ja Puolustuslaitoksen leski- ja orpokassan johtokunta

Ennen nostoraha-nimityksen käyttöönottoa säädöksissä mainittiin pelkkä rahasumma, joka vuoden 1734 lain mukaan oli 200 talaria tai vastaava määrä hopeaa tai kultaa ja vuosina 1868–1923 sata talaria. Vuosina 1923–1950 nostorahan suuruus oli 200 markkaa ja vuosina 1951–1959 sen suuruus oli 2&nbsp;000 markkaa. Nostorahoista kertyneet korkovarat määrättiin meneviksi valtiolle vuodesta 1954 lähtien.. Laki nostorahasta (409/1952) kumottiin lailla (428/1959) vuoden 1960 alusta lähtien, jolloin muutoksenhausta alettiin periä leimaveroa.

## Katso myös
* Vetoraha
* Varauskirja

## Lähteet
Uula Eronen

**Uula Kalervo Eronen** (s. 27. syyskuuta 1937 Helsinki) on suomalainen toimittaja ja kirjailija.

Eronen kävi Töölön yksityislyseota ja suoritti loppututkinnon Tampereen yliopistossa. Hän oli 30 vuoden ajan Helsingin Sanomien palveluksessa kunnallistoimittajana, kolumnistina ja pääkirjoitustoimittajana.

## Teoksia
* *Kolme serenadia Almalle rakastetulleni*, novelli yhteiskokoelmassa *Ryhmä 65*. Tammi 1965
* *Kenraalivalssi*. Karisto 1969
* *Ryssä puussa*. Eurooppalainen kustannustalo Oy 1992
* *Kuolleet eivät valita*. Kustannus Oy Taifuuni 2001 
* *Aaverakastaja*. Trittum 2006
* *Enkelit eivät käytä pikkuhousuja*. Edico 2006
* *Neitsytperho*. Edico 2007
* *Boheemimatka – Kirjailija Kiannon kaipuu*. Myllylahti 2010
* Lukemisia Suomen lapsille Trittum 2012
* Kylmäveristä, Trittum 2014

## Lähteet
* Suomen kirjailijat -tietokanta
* Edico Oy – kirjailijat: Uula Eronen
Futunan kieli

**Futunan kieli** (omakielinen nimi: *Fakafutuna*) on polynesialainen kieli jota puhutaan Futunalla ja Alofilla. Termi **itä-futuna** on myös käytössä erottamassa se toisesta futunan kielestä (länsi-futuna, futuna-aniwan kieli), jota puhutaan Futunassa ja Aniwassa Vanuatulla. Yhteensä kielellä on noin 9700 puhujaa, jotka asuvat Futunan lisäksi myös Uudella-Kaledonialla.

Itä-futunan katsotaan olevan elinvoimainen ja sen lähimpiä sukulaiskieliä ovat mm. anuta ja itäuvea.

Vaikka Futuna on maantieteellisesti lähempänä Tongaa kuin Uveaa ja on vielä kauempana Samoasta, se on vahvasti samoalainen kieli.

Futunan kielen puhujat käyttävät kieltä jokapäiväisessä elämässään yleisesti. Ranska sen sijaan on koulutuksen kieli, minkä lisäksi sitä käytetään kontaktikielenä ulkopuolisten kanssa. RFO-radio lähettää myös joka päivä vartin mittaisen uutislähetyksen futunaksi.

## Fonologia

### Konsonantit

Lähde:

### Vokaalit

Kaikki vokaalit voivat esiintyä niin pitkinä kuin lyhyinäkin.

Lähde:

## Sanasto
Lukusanat 1–10 itä-futunaksi:

## Lähteet
Seppo Karjala

**Seppo Kalevi Karjala** (21. tammikuuta 1925 Kuopio – 2005 Kuopio) oli suomalainen sotakirjailija.

Seppo Karjalan vanhemmat olivat kirjailija Martti Henrik Merenmaa (sukunimi aik. Karjala) ja kansakoulunopettaja Hellin Sigrid Kaikkonen. Hän oli naimisissa Eva Schmalin kanssa vuosina 1960–1968, liitto päättyi avioeroon.

## Teoksia
* *-25 syntynyt*, sotaromaani.   WSOY 1958

## Lähteet
* 
* Kirjasampo.fi : Seppo Karjala
Serotyyppi

**Serotyyppi** on mikrobiologisessa ja virologisessa luokittelussa alalajin jälkeen seuraava pienempi yksikkö. Sitä käytetään bakteerien ja virusten eri kantojen luokittelussa pintarakenteessa olevien antigeenien avulla, esimerkiksi rotavirus A:n eri kannat voidaan jaotella G- ja P-serotyyppeihin virionin ulomman kuoren rakenneproteiinien ominaisuuksien perusteella.

## Lähteet
Erkki Eklund

**Kaarlo Erkki Eklund** (26. tammikuuta 1930 Helsinki – 3. joulukuuta 1981 Turku) oli suomalainen kirjailija.

Eklundin romaani *Alppikengistä jäljet vain jää* kertoi saksalaissotilaiden vaiheista Lapissa toisen maailmansodan aikana. Åke Lindman ohjasi romaanin pohjalta samannimisen tv-sarjan 1973.

## Teoksia
* *Alppikengistä jäljet vain jää*, romaani.   WSOY 1963

## Lähteet
* Suomen kirjailijat -tietokanta
Tomáš Rolinek

**Tomáš Rolinek** (s. 17. helmikuuta 1980 Žďár nad Sázavou, Tšekkoslovakia) on tšekkiläinen jääkiekkoilija, hän pelaa Tšekin Extraliga-joukkue HC Pardubicessa.

Rolinek aloitti pääsarjauransa vuonna 1999 HC Pardubicessä, jossa hän pelasi yhteensä 8 kautta ennen Venäjälle siirtymistään. Hän edusti kaudella 2003–04 Tšekin Extraligassa HC Libereciä ja HC Litvínovia, kunnes palasi takaisin HC Pardubiceen, jossa hän oli voittamassa pronssia kauden 2005 päätteeksi. Rolinek on edustanut kaudesta 2008–09 lähtien venäläistä KHL-seuraa, HK Metallurg Magnitogorskia.

Kaudesta 2005–06 hän on kuulunut Tšekin maajoukkueen luottopelaajiin ja on edustanut maataan vuosien 2006, 2007, 2008, 2009, 2010 ja 2011 maailmanmestaruuskilpailuissa.

## Tilastot

## Lähteet

* 
* 
*
Galvestoninlahti

**Galvestoninlahti** () on suuri estuaari Texasin ylärannikolla. Lahdessa on kuusi pienempää lahtea: Christmas Bay, West Bay, Lower Galveston Bay, Upper Galveston Bay, East Bay ja Trinity Bay. 

Vuonna 1947 Galvestoninlahdella sattui Yhdysvaltojen siihen asti vakavin teollisuusonnettomuus, kun ranskalaiseen *S.S.&nbsp;Grandcamp* -laivaan lastattu ja Monsanton tuottama ammoniunitraattilannoitelasti räjähti.

## Aiheesta muualla
Roman Vališin

**Roman Galjaskarovitš Vališin** (; 13. joulukuuta 1937 – 1979) oli yksi toisen maailmansodan jälkeisen kauden merkittävimmistä udmurttilaisista kirjailijoista.

Roman Vališin syntyi talonpojan perheeseen Baškortostanin Kaltasyn piirin Verhni Tyhtemin kylässä. Opettajaopistosta valmistuttuaan hän opiskeli Udmurtian pedagogisen instituutin kielen ja kirjallisuuden tiedekunnassa. Hän työskenteli maaseudulla opettajana ja piirilehden toimittajana sekä myöhemmin Iževskissä Sovetskoi Udmurtija ja *Molot* -lehtien toimituksissa. Neuvostoliiton kirjailijaliiton jäseneksi hänen hyväksyttiin vuonna 1975.

Vališinin ensimmäinen kertomus ilmestyi vuonna 1958. Ensimmäinen kertomuskokoelma julkaistiin vuonna 1966. Kirjailijan tärkein teos on pienoisromaani *Töl gureź* (”Tuulten vuori”, 1978), josta hänelle myönnettiin postuumisti Udmurtian valtionpalkinto vuonna 1980.

Kirjailija kuoli sydänkohtaukseen vain 42-vuotiaana.

## Suomennettu teos
* *Lyijynsirpale*. Teoksessa *Murskautuneet tähdet: udmurtialaisia novelleja*. Toimittanut ja suomentanut Esa-Jussi Salminen. Kemi: Atrain & Nord, 2020.

## Lähteet
Luettelo vuoden 1977 miehittämättömistä avaruuslennoista

Vuonna 1977 tehtiin 147 avaruusaluksen laukaisua, joista kuusi epäonnistui. Yhdysvaltain ja Neuvostoliiton lisäksi toimivat Japani, Kiina ja ESA. 

## Onnistuneet laukaisut

## Epäonnistuneet laukaisut
* 22.2.1977 Kosmos (895) (Zenit-4MK #(72), Germes #) vakoilusatelliitti, Sojuz-U, Baikonur
* 4.8.1977 Kosmos (937) (TKS-VA #3) ja Kosmos (938) (TKS-VA #4), Proton-K, Baikonur 
* 13.9.1977 OTS 1 tietoliikennesatelliitti, Delta-3914, Cape Canaveral
* 29.09.1977 Intelsat-4A 5 tietoliikennesatelliitti, Atlas-SLV3D Centaur-D1AR, Cape Canaveral 
* 29.11.1977 Kosmos (964) (Tsikada #3), Kosmos-3M, Plesestk

## Aiheesta muualla
*Kapustin Jarrocket.de/space/space.html Güntherin avaruussivun Chronology-kohdasta laukaisujen historia (päälähde)
*Kanadalainen avaruushistoriasivusto (toinen päälähde)
*Russian Space Web
*Jonathan McDowellin avaruussivusto 
*NASA Jet Propulsion Laboratoryn avaruuslennot
*Miehittämättömien lentojen englanninkielinen keskustelusivu
Viljo Salmi

**Viljo Eerikki Salmi** (14. helmikuuta 1903 Köyliö – 12. tammikuuta 1996 Rauma) oli suomalainen toimittaja, opettaja ja kirjailija. Hän teki työuransa Rauman kansalaisopiston rehtorina.

## Elämä
Köyhään torppariperheeseen syntyneellä SAlmella ei ollut lapsena mahdollisuutta koulunkäyntiin, mutta kansanvalistusseuran ja kansanopiston kautta hän pääsi myöhemmin  Yhteiskunnalliseen Korkeakouluun. Sanomalehtimiestutkinnon, ylemmän kansansivistystutkinnon ja yhteiskuntatieteiden kandidaatin tutkinnon suoritettuaan Salmi työskenteli *[[Lalli (sanomalehti)|Lallin]]* aluetoimittajana Porissa sekä Suomen Vapaan Huollon valistussihteerinä Satakunnassa. Vuodesta 1935 lähtien hän toimi myös yhteiskunnallisten aineiden opettajana Porin työväenopistossa. Vuosina 1945-1966 Salmi työskenteli Rauman kansalaisopiston rehtorina. Lisäksi hän oli tuntiopettajana Rauman seminaarissa ja Rauman merikoulussa 1951-1978.

Salmen pääteos on vuonna 1977 omakustanteena ilmestynyt romaani *Kadonnut päiväpulkka*, joka on Köyliön Kankaanpääseen sijoittuva torpparikuvaus. Kirjallisuuden ohella Salmi harrasti kuvataiteita ja oli Rauman taiteilijaseuran perustajajäsen.

## Teoksia
*
* 
*
*
*
*
*
*
*

## Lähteet
* Suomen kirjailijat -tietokanta 
### Viitteet
Flor Vasiljev

**Flor Ivanovitš Vasiljev** (; 19. helmikuuta 1934 – 1978) oli toisen maailmansodan jälkeisen kauden tunnetuin udmurttilainen runoilija.

Flor Vasiljev syntyi opettajan perheeseen Udmurtian Jarskin piirin Berdyšin kylässä. Vuodesta 1949 lähtien hän opiskeli Glazovin opettajaopistossa ja vuodesta 1953 pedagogisessa instituutissa. Valmistumisen jälkeen hän työskenteli Komsomolin Glazovin kaupunkikomitean sihteerinä sekä paikallislehden ja myöhemmin *Komsomolets Udmurtii* ja Sovetskoi Udmurtija -lehtien toimittajana. Viimeisinä vuosinaan Vasiljev toimi *Molot*-kirjallisuuslehden toimittajana ja Udmurtian kirjailijaliiton puheenjohtajana. Hänet valittiin myös tasavallan korkeimman neuvoston jäseneksi.

Vasiljev alkoi kirjoittaa runoja jo opiskeluaikanaan. Ensimmäinen runokokoelma ilmestyi vuonna 1960. Runoilijan elinaikana häneltä julkaistiin seitsemän udmurtinkielistä ja viisi venäjänkielistä kokoelmaa. Vuonna 1978 hänelle myönnettiin postuumisti Udmurtian tasavallan valtionpalkinto.

## Lähteet
Lämmityspotentiaali

**Lämmityspotentiaali** (engl. *Global Warming Potential*, *GWP*) on sen mitta, kuinka paljon lämpöenergiaa kasvihuonekaasu vangitsee ilmakehään tietyksi ajanjaksoksi suhteessa hiilidioksidiin (CO2). Se kertoo, kuinka paljon massayksikkö kyseistä kaasua sitoo lämpöä suhteessa massayksikköön hiilidioksidia ja se ilmaistaan suhdelukuna siten että hiilidioksidin lämmityspotentiaali on 1.

Lämmityspotentiaali lasketaan tietyn ajanjakson yli, yleensä 20, 100 tai 500 vuoden ajalle. Käytettävä ajanjakson pituus voi vaikuttaa suuresti hiilidioksidiekvivalentin arvoon. Hallitustenvälisen ilmastonmuutospaneelin (IPCC) viidennessä arviointikertomuksessa metaanin viipymä ilmakehässä on 12,4 vuotta. Palauteketjut huomioiden sen lämmityspotentiaali päästöjen seurauksena on 20 vuoden ajanjaksolla 86 ja 100 vuoden ajanjaksolla 34. Kun ajanjakso kasvaa 20 vuodesta 100 vuoteen, metaanin GWP laskee siis noin kertoimella 2,5.

Lämmityspotentiaali riippuu seuraavista tekijöistä:
* tietyn kaasun kyky absorboida infrapunasäteilyä
* kaasun absorptiospektrin spektrihuippujen paikat
* kaasun viipymä ilmakehässä

Jos lämmityspotentiaali on korkea, usein myös kaasun kyky absorboida infrapunasäteilyä on korkea tai kaasun viipymä ilmakehässä on pitkä. GWP:n riippuvuus absorptiospektristä on monimutkaisempi. Vaikka kaasu absorboisi säteilyä tehokkaasti tietyllä aallonpituudella, tämä ei välttämättä vaikuta sen GWP:hen, jos ilmakehä jo absorboi suurimman osan saman aallopituuden säteilystä. Kaasulla on suurin lämmitysvaikutus, jos se absorboi lämpöenergiaa sellaisessa "aallonpituusikkunassa", jossa ilmakehä on jokseenkin läpinäkyvä. GWP voidaan määrittää aallonpituusriippuvassa muodossa ja esittää kuvaajana.

Koska kasvihuonekaasun lämmityspotentiaali riippuu suoraan sen infrapunaspektristä, voidaan kasvihuonekaasujen tutkimuksessa usein hyödyntää infrapunaspektroskopiaa tutkittaessa ihmisen toiminnan vaikutusta ilmaston lämpenemiseen.

Kioton pöytäkirja asettaa rajoituksia aineille, joiden pitoisuudet joko kasvavat nopeasti Maan ilmakehässä tai joiden lämmityspotentiaali on suuri. 

## Muutamien aineiden GWP-arvoja

## Lähteet
Gennadi Krasilnikov

**Gennadi Dmitrijevitš Krasilnikov** (; 7. kesäkuuta 1928 – 1975) oli toisen maailmansodan jälkeisen ajan merkittävin udmurttilainen kirjailija.

Gennadi Krasilnikov syntyi talonpojan perheeseen Alnašin kylässä Udmurtiassa. Keskikoulun jälkeen hän työskenteli paikallislehden ja Sovetskoi Udmurtija -sanomalehden toimittajana. Vuosina 1952–1957 hän opiskeli Maksim Gorkille nimetyssä kirjallisuusinstituutissa Moskovassa. 

Tuotannossaan Krasilnikov kuvaa maaseudun pienen ihmisen sisäisiä konflikteja. Hänen tärkeimmät teoksensa ovat pienoisromaanit *Vuž jurt* (”Vanha talo”, 1956), *Tonen kyĺiśko* (”Sinun luoksesi”, 1960), romaanit *Tölśaśka* (”Tuulikukka”, 1965), *Arlen kutskonez* (”Vuoden alku”, 1965) ja kertomuskokoelma *Koškiśez med koškoz* (”Joka menee, menköön vain”, 1971). Tekijän itsensä venäjäntäminä niitä julkaistiin Neuvostoliitossa suurina painoksina.

Krasilnikov työskenteli pitkään Udmurtian kirjailijaliiton puheenjohtajana. Hän toimi myös Venäjän federaation korkeimman neuvoston kansanedustajana ja Udmurtian korkeimman neuvoston puheenjohtajana.

## Suomennettu teos
* *Oksana*. Teoksessa *Murskautuneet tähdet: udmurtialaisia novelleja*. Toimittanut ja suomentanut Esa-Jussi Salminen. Kemi: Atrain & Nord, 2020.

## Lähteet

## Aiheesta muualla
* Gennadi Krasilnikov Udmurtian valtionyliopiston sivustolla
Nikolai Baiterjakov

**Nikolai Semjonovitš Baiterjakov** (; 9. elokuuta 1923 – 1. huhtikuuta 1997) oli udmurttilainen runoilija.

Nikolai Baiterjakov syntyi talonpojan perheeseen Varzi-Jatšin kylässä Udmurtiassa. Hän opiskeli Možgan opettajaopistossa, työskenteli kolhoosissa ja rautatien rakennustyömaalla sekä osallistui toiseen maailmansotaan. Vuosina 1947–1964 hän toimi puoluevirkailijana, suoritti Iževskin puoluekoulun ja Neuvostoliiton kirjailijaliiton kurssit Moskovassa. Kirjailijaliiton jäseneksi hänet hyväksyttiin vuonna 1958.

Baiterjakovin ensimmäiset teokset ilmestyivät vuosina 1939–1940. Ensimmäinen runokokoelma julkaistiin vuonna 1953. Kirjailijan pääteoksia ovat runoelmat *Soldatjos ke koško* (”Sotilaat palaavat”) ja *Eš-Terek*. Vuonna 1986 hänelle myönnettiin Udmurtian kansanrunoilijan arvonimi.

## Lähteet

## Aiheesta muualla
* Kratkaja literaturnaja entsiklopedija: Nikolai Baiterjakov
Vitali Atjušov

**Vitali Georgijevitš Atjušov** (; s. 4. heinäkuuta 1979 Perm, Venäjän SFNT, Neuvostoliitto) on venäläinen jääkiekkoilija. Pelipaikaltaan Atjušov on puolustaja. Hän edustaa venäläistä KHL-seura HK Neftehimik Nižnekamskia. Ottawa Senators  Atjušovin NHL:ään  yhdeksännellä kierroksella varausnumerolla 276.

Vitali Atjušov on edustanut pääsarjatasolla Krylja Sovetovia (1996–1999), Molot-Prikamje Permia (1999–2002), Ak Bars Kazania (2002–2003), Metallurg Magnitogorskia (2003–2011) ja Salavat Julajev Ufaa (2011–).

Atjušov on jääkiekon maailmanmestari Venäjän maajoukkueesta vuoden 2009 MM-kisoista.

## Saavutukset

* Venäjän mestaruus 2007
* Jääkiekon maailmanmestaruus 2009
* Jääkiekon maailmanmestuuskilpailuiden hopeaa 2010
* Jääkiekon maailmanmestuuskilpailuiden pronssia 2007
* Euroopan seurajoukkueiden mestaruus 2008
* ECC 2008 -turnauksen paras puolustaja, arvokkain pelaaja

## Tilastot

## Lähteet

* 
* 
*
The Main Event – Live

**The Main Event - Live** on Frank Sinatran livealbumi vuonna 1974 järjestetystä paluukonsertista New Yorkin Madison Square Gardenissa.

## Kappaleet

#"It Was a Very Good Year"/"All the Way"/"My Kind of Town" – 3:12 (Howard Cosell esittelee Sinatran tämän kävellessä estradille yleisön läpi)
#"The Lady Is a Tramp" – 3:02
#"I Get a Kick Out of You" – 4:37
#"Let Me Try Again" – 3:26
#"Autumn in New York" – 2:45
#"I've Got You Under My Skin" – 4:44
#"Bad, Bad Leroy Brown" – 2:49
#"Angel Eyes" – 8:32
#"You Are the Sunshine of My Life" – 2:49
#"The House I Live In" – 6:41
#"My Kind of Town" – 3:01
#"My Way" – 4:57
Grafite

**Edinaldo Batista Libano** eli **Grafite** (s. 2. huhtikuuta 1979 Campo Limpo Paulista, São Paulo, Brasilia) on brasilialainen jalkapalloilija. Hän edustaa Santa Cruzin joukkuetta. Hän on pelipaikaltaan hyökkääjä.

## Ura
Grafite edusti useita seuroja ennen siirtymistään Saksaan vuonna 2007. Wolfsburgiin hän siirtyi ranskalaisesta Le Mansista 8 miljoonan euron siirtosummalla. Kaudella 2008–2009, kun Wolfsburg voitti historiansa ensimmäisen pääsarjamestaruuden, Grafite voitti maalikuninkuuden 28 maalillaan. Yhdessä Edin Džekon kanssa, he muodostivat Bundesliigan historian tehokkaimman hyökkäysparin yhteismaalimäärällään 54.

Wolfsburg pelasi ensimmäisen Mestarien liiga ottelun 15. syyskuuta 2009 venäläistä TsSKA Moskovaa vastaan. Ottelu päättyi saksalaisten 3–1-voittoon ja Grafite laukoi joukkueensa kaikki maalit tehden hattutempun.

## Lähteet

## Aiheesta muualla

* Grafiten esittely Wolfsburgin kotisivustolla
Yliholhooja

**Yliholhooja** (ruots. *överförmyndare*) on ruotsalainen virkamies, joka valvoo että holhoojat, uskotut miehet ja asianhoitajat suorittavat heille säädetyt tehtävät. Ruotsin jokaisessa kunnassa on oltava yliholhooja tai yliholhouslautakunta. Suurissa kunnissa yliholhoojan käytössä on oma kanslia ja sen virkamiehet. Kunkin läänin lääninhallitus valvoo alueensa yliholhoojia, tekee tarkastuksia ja tutkii heihin kohdistuvat valitukset.

Järjestelmä on luotu estämään oikeudenmenetyksien kohdistumista henkilöihin, jotka eivät kykene hoitamaan omaisuuttaan, käyttämään puhevaltaansa tai ottamaan haltuunsa oikeuksiaan. Yliholhoojan tehtävänä on valvoa henkilön omaisuuden käyttöä hänen hyödykseen, omaisuuden tuoton varmistamista ja sijoitusten turvallisuutta. Yliholhoojan valitsee kunnanvaltuusto ja toimintaa säätelee vanhempainkaari. Yliholhoojan päätöksiin voi hakea muutosta käräjäoikeudesta.

## Lähteet
* https://web.archive.org/web/20110315073052/http://www.lst.se/lst/su/yliholhooja.htm
Rantakylä (Kiuruvesi)

**Rantakylä** on kylä Kiuruveden kaupungin keskustan pohjoispuolella Kiuruveden rannalla. Rantakylä alkaa taajamasta Iisalmeen johtavan  valtatie  27:n risteyksestä ja jatkuu Savirantaan saakka. Alue on valtatien halkoma.  

Nykyisen Rantakylän rakentaminen alkoi 1940-luvulla Korkeakankaan lehmihaan maisemiin, Kiuruveden ja sen pohjoispuolisen mäen rinteeseen. Rantakylästä on kasvanut tiivis taaja-asutusalue. Kylän ja Kiuruveden keskustan välillä kulkee valaistu jalankulun ja pyöräilyn väylä. 

Alueen taloista vanhimpia ovat Hingunniemi ja Hankaniemi. Vanhasta rakennuskannasta Hankaniemi on suojeltu rakennus (SR) ja luokitelu maakunnallisesti arvokkaaksi rakennukseksi. Paikallisesti rakennustaiteellisesti tai historiallisesti arvokaaksi on arvioitu Hingunniemen tila, jossa toimii Kiuruveden ammatillisen oppilaitoksen maatalousopetuksen osasto,  on yksi kaupungin vetovoimatekijöitä maneeseineen ja hevostalleineen. Myös Lehtokaarre ja Saviranta on luokiteltu Hingunniemen tavoin rakennusperinnöltään paikallisesti arvokkaaksi ja tasoltaan SR-1:n rakennussuojelukohteeksi.

## Lähteet
Rose Wilder Lane

**Rose Wilder Lane** (1886–1968) oli yhdysvaltalainen kirjailija. Hän oli Laura Ingalls Wilderin ja Almanzo Wilderin ainoa aikuiseksi elänyt lapsi.

## Lapsuus
Rosen syntymä on hänen äitinsä kirjan *[[Neljä ensimmäistä vuotta]]* keskeinen tapahtuma. Huonosti onnistuneen sadon jälkeen Wilderit muuttivat Minnesotaan Spring Valleyn kaupunkiin. Rose Wilder asui opiskeluaikana tätinsä Eliza Jane Wilderin luona ja sai tältä feministisiä vaikutteita.

Rose Wilder ryhtyi Kaliforniaan muutettuaan kiinteistövälittäjäksi ja oli Kalifornian ensimmäinen nainen kiinteistövälittäjänä. Paremmin Wilder Lane tunnettiin kirjailijana ja libertaarisen suunnan perustajana ja republikaanipoliitikkona kuin kiinteistövälittäjänä. Rose Wilder avioitui Glaire Gillitte Lanen kanssa. Kesällä 1910 heille syntyi poika, joka kuitenkin kuoli pian syntymänsä jälkeen. Rose Wilder Lane ja Glaire Gillitte Lane erosivat vuonna 1918. Rose piti kuitenkin miehensä sukunimen. Eräs tutkija on arvellut Wilder Lanen olleen eron jälkeen vielä kahdesti naimisissa, mutta väitettä ei pystytä todistamaan.

Wilder Lane oli libertaarisen liikkeen perustaja yhdessä Ayn Randin ja Isabel Patersonin kanssa. Hän jätti perinnöksi saamansa Pieni talo -sarjan oikeudet republikaanipoliitikko Roger Lea MacBridelle.

## Tuotanto
Wilder Lane julkaisi lukuisia kirjoituksia, ja hän oli aikanaan menestyskirjailija, joskin kirjat ovat jääneet unohduksiin. Hän oli myös Laura Ingalls Wilderin kirjojen takana, sillä hän innoitti äitinsä kirjoittamaan kirjoja ja vähintään auttoi tätä niiden kirjoittamisessa.

Wilder Lanen kirjoja:
**Let the hurricane roar*
**Free land*
**Old home town*
**Young pioneers*

## Lähteet